**Ministru kabineta rīkojuma projekta „Par zemes vienību Vienības gatvē b/n, Rīgā, saglabāšanu valsts īpašumā un nodošanu Izglītības un zinātnes ministrijas valdījumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par zemes vienību Vienības gatvē b/n, Rīgā, saglabāšanu valsts īpašumā un nodošanu Izglītības un zinātnes ministrijas valdījumā” (turpmāk – rīkojuma projekts) paredz saglabāt valsts īpašumā un nodot Izglītības un zinātnes ministrijas (turpmāk – ministrija) valdījumā zemes vienību 302 m² platībā (zemes vienības kadastra apzīmējums 0100 054 0007) Vienības gatvē b/n, Rīgā, zemes vienību 109 m² platībā (zemes vienības kadastra apzīmējums 0100 054 0008) Vienības gatvē b/n, Rīgā, un zemes vienību 222 m² platībā (zemes vienības kadastra apzīmējums 0100 054 0012) Vienības gatvē b/n, Rīgā (turpmāk kopā – zemes vienības), kuras mācību un zinātniskā procesa nodrošināšanai plāno izmantot Latvijas Universitāte. Saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.20.apakšpunktu Latvijas Universitāte ir ministrijas padotībā esoša izglītības iestāde.  Atbilstoši likuma „Par nekustamā īpašuma ierakstīšanu zemesgrāmatās” 8.pantam valsts zeme ierakstāma zemesgrāmatā uz valsts vārda, pamatojoties uz dokumentiem, kas norādīti likumā „Par valsts un pašvaldību zemes īpašuma tiesībām un to nostiprināšanu zemesgrāmatās”. Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta pirmo daļu un 8.panta sesto daļu zemes vienības piekrīt valstij.  Rīkojuma projekts ir sagatavots, ievērojot iepriekš minētajos normatīvajos aktos noteikto, tas ir, paredzot, ka zemes vienības tiek ierakstītas zemesgrāmatā uz valsts vārda ministrijas personā.  Saskaņā ar Civillikuma 994.pantu par nekustama īpašuma īpašnieku atzīstams tikai tas, kas par tādu ierakstīts zemesgrāmatās. Līdz ierakstīšanai zemesgrāmatās nekustama īpašuma ieguvējam pret trešām personām nav nekādu tiesību: viņš nevar izlietot nevienu no priekšrocībām, kas saistītas ar īpašumu, un viņam jāatzīst par spēkā esošu visa uz šo nekustamo īpašumu attiecošās tās personas darbība, kura pēc zemesgrāmatām apzīmēta par šā īpašuma īpašnieku. Līdz ar to rīkojuma projekts ir sagatavots, lai tiesiski sakārtotu īpašuma tiesību jautājumus. |
| 2. | Pašreizējā situācija un problēmas | Saskaņā ar 2006.gada 12.jūnija zemes gabalu pārskata plānu zemes vienības izvietotas uz vēsturiskā gruntsgabala – 50.grupa, 2.grunts.  Atbilstoši Latvijas Valsts vēstures arhīva 2009.gada 18.augusta arhīva izziņā Nr.5-JP-2660 „Par nekustama īpašuma piederību” norādītajam arhīva fonda „Rīgas – Valmieras zemesgrāmatu nodaļa” dokumentos – Rīgas pilsētas IV hipotēku iecirkņa zemesgrāmatu 2231.nodalījumā 1913.gada 16.maijā ierakstīts nekustamais īpašums, kurš atradies Rīgas pilsētā, 50.grupā, Nr.2, un 49.grupā, Nr.125 un Nr.126, Akmeņu ielā. Saskaņā ar 1928.gada 12.aprīļa ierakstu no minētā nekustamā īpašuma atdalīts 2 196,9 m2 liels zemesgabals IV-2339. 1930.gada 27.oktobrī uz 1927.gada 27.septembra noteikumu pamata par valsts nekustamās mantas koroborēšanu ir apstiprināts pilnīgs īpašums Latvijas valstij Kara ministrijas personā. Vēlāk izdarītu īpašuma tiesības apstiprinošu ierakstu zemesgrāmatā nav. Zemesgrāmatas lietā esošā 1928.gadā sastādītā plānā redzams, ka 50.grupas 2.gruntsgabala platība sākumā bijusi 69 056,4 m2 un vēlāk no šīs platības atdalīts 2 196,9 m2 liels zemesgabals. Zemesgrāmatas lietā redzams, ka 50.grupas 2.gruntsgabals 1931.gadā atradies Jelgavas ielā 5.  Rīgas pilsētas zemes komisija savā 2009.gada 24.augusta izziņā Nr.503 apliecina, ka uz zemes gabalu Jelgavas ielā, 50.grupa, 2.grunts, Rīgā, līdz 1994.gada 1.jūnijam bijušais īpašnieks, ne viņa mantinieki nav pieteikušies un citu zemes pieprasītāju pieteikumi nav saņemti.  Saskaņā ar sabiedrības ar ierobežotu atbildību „Rīgas ĢeoMetrs” 2010.gada 26.augusta izziņu Nr.RGM-10-1900-iz par adrešu piešķiršanu zemes vienība ar kadastra apzīmējumu 0100 054 0007 nav adresācijas objekts un atrodas Vienības gatvē b/n.  Pamatojoties uz 2010.gada 2.septembra zemes robežu, situācijas un apgrūtinājumu plānu, zemes vienībai (zemes vienības kadastra apzīmējums 0100 054 0007) Vienības gatvē b/n, Rīgā, noteikta platība – 302 m². Minētā zemes vienība ir neapbūvēta.  Saskaņā ar sabiedrības ar ierobežotu atbildību „Rīgas ĢeoMetrs” 2010.gada 26.augusta izziņu Nr.RGM-10-1901-iz par adrešu piešķiršanu zemes vienība ar kadastra apzīmējumu 0100 054 0008 nav adresācijas objekts un atrodas Vienības gatvē b/n.  Pamatojoties uz 2010.gada 2.septembra zemes robežu, situācijas un apgrūtinājumu plānu, zemes vienībai (zemes vienības kadastra apzīmējums 0100 054 0008) Vienības gatvē b/n, Rīgā, noteikta platība – 109 m². Minētā zemes vienība ir neapbūvēta.  Saskaņā ar sabiedrības ar ierobežotu atbildību „Rīgas ĢeoMetrs” 2010.gada 26.augusta izziņu Nr.RGM-10-1902-iz par adrešu piešķiršanu zemes vienība ar kadastra apzīmējumu 0100 054 0012 nav adresācijas objekts un atrodas Vienības gatvē b/n.  Pamatojoties uz 2010.gada 2.septembra zemes robežu, situācijas un apgrūtinājumu plānu, zemes vienībai (zemes vienības kadastra apzīmējums 0100 054 0012) Vienības gatvē b/n, Rīgā, noteikta platība – 222 m². Minētā zemes vienība ir neapbūvēta.  Pamatojoties uz Ministru kabineta 2010.gada 6.maija rīkojumu Nr.251 „Par valsts nekustamā īpašuma Jelgavas ielā 1, Rīgā, nodošanu Latvijas Universitātes valdījumā”, Latvijas Universitātes valdījumā tika nodots valsts nekustamais īpašums (nekustamā īpašuma kadastra Nr.0100 054 2005) – zemes vienība 43 298 m² platībā (zemes vienības kadastra apzīmējums 0100 054 2005) – Jelgavas ielā 1, Rīgā, un tas ir ierakstīts Rīgas pilsētas zemesgrāmatu nodaļas Rīgas pilsētas zemesgrāmatas nodalījumā Nr.1000 0047 1740 uz valsts vārda Latvijas Universitātes personā.  Ņemot vērā to, ka zemes vienības robežojas ar valsts nekustamo īpašumu (nekustamā īpašuma kadastra Nr.0100 054 2005) Jelgavas ielā 1, Rīgā, valsts nekustamajā īpašumā (nekustamā īpašuma kadastra Nr.0100 054 2005) Jelgavas ielā 1, Rīgā, un uz zemes vienībām Latvijas Universitāte atbilstoši izstrādātajai Latvijas Universitātes attīstības stratēģijai un saskaņā ar Rīgas domes 2010.gada 13.aprīļa saistošajos noteikumos Nr.63 „Torņakalna administratīvā centra teritorijas izmantošanas un apbūves saistošie noteikumi” (apstiprināti ar Rīgas domes 2010.gada 13.aprīļa lēmumu Nr.1245 „Par Torņakalna administratīvā centra teritorijas detālplānojuma apstiprināšanu” (protokols Nr.31, 11.§)) noteikto plāno attīstīt jaunu, mūsdienīgu, vienotu studiju un zinātniskā darba centru (Akadēmisko centru) Torņakalnā. Apkopojot radniecīgos studiju un zinātnes virzienus, tiks panākta resursu koncentrācija, sinerģiskas mijiedarbības (tēmas orientēti, tehnoloģiju pārneses un inovācijas prasībām atbilstoši pētījumi un studijas) un kritiskās masas veidošanās (efektīva aparātu, telpu un tehnoloģiju izmantošana), kā arī Latvijas Universitāte varēs atteikties no tās īpašumā vai valdījumā esošajiem neefektīvi izmantojamiem infrastruktūras objektiem.  Jaunajā Akadēmiskajā centrā Torņakalnā kopumā tiks izvietoti ap 13 000 – 14 000 studentu, 1 900 pasniedzēju un zinātnisko darbinieku un 1 100 cilvēku no studiju un zinātnes palīgpersonāla.  Zemes vienības un valsts nekustamais īpašums (nekustamā īpašuma kadastra Nr.0100 054 2005) Jelgavas ielā 1, Rīgā, tiks izmantoti kompleksā Latvijas Universitātes Akadēmiskā centra attīstības projekta 1.kārtas realizācijai – Latvijas Universitātes Dabas un datorzinātņu centra būvniecībai.  Minētā projekta vispārīgais mērķis ir nodrošināt Latvijas Universitātes kā Latvijas lielākās plaša profila universitātes attīstību, lai palielinātu Latvijas konkurētspēju Eiropas un pasaules tirgos globālās krīzes pārvarēšanas periodā, izveidojot jaunu, mūsdienīgi vienotu studiju un zinātniskā darba centru (Akadēmisko centru) Torņakalna rajonā, Rīgā.  Projekta specifiskais mērķis ir uzlabot prioritāro studiju virzienu augstākās izglītības kvalitāti un pieejamību Latvijas Universitātē, izbūvējot jaunu Dabas un datorzinātņu centru, tajā skaitā pielāgojot studijas šajā fakultātē personām ar funkcionāliem traucējumiem, un uzlabojot studiju procesa nodrošinājumu ar iekārtām, aprīkojumu un tehnoloģijām.  Latvijas Universitātes Akadēmiskā centra izveides finansēšana tiek plānota no Eiropas Savienības struktūrfondu līdzekļiem. Saskaņā ar Ministru kabineta 2009.gada 24.marta noteikumos Nr.265 „Noteikumi par darbības programmas „Infrastruktūra un pakalpojumi” papildinājuma 3.1.2.1.1.apakšaktivitāti „Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem”” noteikto un Latvijas Universitātes 2010.gada 26.oktobra vēstulē Nr.AP/5-1064 „Par pašreizējās situācijas raksturojumu zemes gabaliem Vienības gatvē b/n, Rīgā” minēto Latvijas Universitātes augstākās izglītības infrastruktūras modernizēšanai kopā ir pieejami LVL 22 736 757,00 (divdesmit divi miljoni septiņi simti trīsdesmit seši tūkstoši septiņi simti piecdesmit septiņi lati, 00 santīmi) apmērā, no tiem LVL 19 326 244,00 (deviņpadsmit miljoni trīs simti divdesmit seši tūkstoši divi simti četrdesmit četri lati, 00 santīmi) apmērā jeb 85 % ir Eiropas Reģionālās attīstības fonda finansējums un LVL 1 630 225,00 (viens miljons seši simti trīsdesmit tūkstoši divi simti divdesmit pieci lati, 00 santīmi) apmērā jeb 7,17 % – valsts finansējums.  Kopējā Latvijas Universitātes Akadēmiskā centra izveides projekta realizāciju plānots pabeigt līdz 2023.gadam, bet 1.kārtas – Eiropas Reģionālās attīstības fonda projekta „Latvijas Universitātes infrastruktūras modernizācija prioritāro virzienu studiju programmu attīstība” – realizāciju plānots pabeigt līdz 2014.gada 30.jūnijam.  Pēc zemes vienību ierakstīšanas zemesgrāmatā uz valsts vārda ministrijas personā ministrija sagatavos attiecīgu Ministru kabineta rīkojuma projektu par zemes vienību nodošanu Latvijas Universitātes valdījumā un noteiktajā kārtībā iesniegs to izskatīšanai Ministru kabinetā. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Pamatojoties uz likuma „Par nekustamā īpašuma ierakstīšanu zemesgrāmatās” 8.pantu un likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta pirmo daļu un 8.panta sesto daļu, zemes vienības piekrīt valstij.  Rīkojuma projekts paredz saglabāt valsts īpašumā un nodot ministrijas valdījumā zemes vienības Latvijas Universitātes mācību un zinātniskā procesa nodrošināšanai. |
| 5. | Projekta izstrādē iesaistītās institūcijas | Nav attiecināms. |
| 6. | Iemesli, kādēļ netika nodrošināta sabiedrības līdzdalība | Jautājuma būtība ir saistīta ar valstij piekrītošo zemes vienību saglabāšanu valsts īpašumā un nodošanu ministrijas valdījumā. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| 7. | Cita informācija | Nav. |

Anotācijas II, III, IV, V un VI sadaļa – nav attiecināms.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tiesību akta projekta izpildi nodrošinās ministrija un Latvijas Universitāte. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Nav attiecināms. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.  Rīkojuma projekts attiecas uz tieslietu politiku.  Visi izdevumi, kas saistīti ar rīkojuma projekta 2.punktā ministrijai dotā uzdevuma izpildi, tas ir, zemes vienību ierakstīšanu zemesgrāmatā uz valsts vārda ministrijas personā, tiks segti no Latvijas Universitātes līdzekļiem.  Ministru kabineta rīkojums „Par zemes vienību Vienības gatvē b/n, Rīgā, saglabāšanu valsts īpašumā un nodošanu Izglītības un zinātnes ministrijas valdījumā” pēc apstiprināšanas Ministru kabinetā tiks publicēts laikrakstā „Latvijas Vēstnesis” un būs pieejams Interneta tīklā: Normatīvo aktu informācijas sistēmā (NAIS) un bezmaksas datu bāzē [www.likumi.lv](http://www.likumi.lv). |

Izglītības un zinātnes ministrs R.Broks

Vizē:

Valsts sekretāra vietniece

struktūrfondu jautājumos,

valsts sekretāra pienākumu izpildītāja L.Sīka

29.12.2010 16:36

1589

M.Adamane

67047756, madara.adamane@izm.gov.lv